kardosdrur/scandi-wiki huggingface dataset:
Budjonnovsk

Budjonnovsk (, ) er en by i Stavropol kraj i Nordkaukasiske føderale distrikt, i den sydlige del af Den Russiske Føderation med  indbyggere. Byen blev grundlagt i 1799 og havde tidligere navnene Svyatoy Krest og Prikumsk.

Geografi 
Budjonnovsk ligger i oplandet til Kaukasus langs floden Kuma, ca. 220 km. sydøst for Stavropol.

Historie 
Budjonnovsk ligger strategisk godt placeret ved en af de gamle handelsruter fra Asien til Europa. Fra det 13. til det 16. århundrede lå der på stedet en tatarisk/mongolsk by vged navn Madschar (Маджар). I den anden halvdel af det 18. århundrede tilfaldt området Rusland og en militær koloni blev etableret på området under navnet Staryje Mashary. I 1799 blev den navngivet Svjatoj Krest (Святой Крест) og fik officielt status af en by. I 1920 blev byen omdøbt til Prikumsk (Прикумск) og I 1935 igen omdøbt til Budjonnovsk efter den sovjetiske general Semjon Budjonny (1883-1973). Under 2. verdenskrig kom byen under tysk besættelse fra den 6. august 1942 til 11. januar 1943. I 1957 skiftede byen igen navn, tilbage til Prikumsk og i 1973 tilbage til Budjonnovsk. I dagene fra 14. juni 1995 til den 19. juni 1995 blev byen udsat for et terror angreb mod byens hospital hvor mellem 1.500 og 1.800 civile – hovedsageligt hospitalsindlagte, inkl. fødende kvinder, nyfødte babyer og omkring 150 børn – blev holdt gidsler af tjetjenske terrorister under anførelse af Sjamil Basajev, der ultimativt efterlod over 140 døde og mere end 400 sårede.

Befolkning 
Budjonnovsk havde ved folketællingen i 2005 65.555 indbyggere,

Befolkningsudvikling

Derudover bor der 52.975 mennesker i de tilhørende forstæder.

Etnicitet 
 Russere: 87,7%
 Armeniere: 7,5%
 Ukrainere: 1,8%

Økonomi 
Budjonnovsk er et lokalt center for kemisk industri og har desuden en omfattende landbrugsindustri og nogen tekstilindustri. I området omkring byen findes olie og gas og der dyrkes korn og der er frugtplantager og vinmarker.

Uddannelse 
I Budjonnovsk ligger flere landbrugsskoler og en skole for vinavl. Derudover er der en lokal afdeling af Stavropols universitetet.

Kultur 
Byen har et egnsmuseum. Byens historiske jernbanestation er også et besøg værd.

Referencer

Eksterne henvisninger 

 Budjonnovsk informations- og underholdningsportal  
 Byens officielle side 
 Informationsportal 
 Lokal vejrudsigt for Budjonnovsk  
 Budjonnovsk informationsportal  
 Om terrorangrebet i 1995  

Byer i Stavropol kraj
International Organization for Migration

International Organization for Migration (IOM el. OIM) er en International organisation med sæde i Geneve i Schweiz. Organisationen blev grundlagt i 1951 for at bistå i genhusning af flygtninge efter 2. verdenskrig. 

IOM er den største internationale organisation, der primært fokuserer på migration og overvågning af migranters rettigheder. Medlemskabet omfatter 120 medlemsstater – deriblandt Danmark – og 19 observatørstater. IOM har 5300 ansatte og et årlig budget på 952 millioner dollar. Organisationens officielle sprog er engelsk, fransk og spansk.

IOM er af anti-racistiske organisationer, menneskerettighedsforkæmpere og -grupper, NGO'er og andre (deriblandt Human Rights Watch) blevet kritiseret for at medvirke til inhumane praksis'er som deportationer samt aktiviteter tilknyttet militær grænsekontrol med indlemmelse af grænseoverløbere i interneringslejre, – handlinger, der anses for inhumane.

Eksterne henvisninger 

 International Organization for Migration – officiel website

Internationale organisationer
Demografiske institutioner
Etableret i 1951
Odense Kammeraternes Sportsklub

Odense Kammeraternes Sportsklub (OKS) er en sportsklub beliggende på Østerbæksvej 125, 5000 Odense C. Den blev stiftet den 30. januar 1930, som en sammenslutning af Gasværkets Sportsklub, Elværkets Sportsklub samt Telefonvæsenets Sportsklub og blev medlem af DAI. Dengang stod OKS for "Odense Kommunale Sportsklub", men fik sin nuværende betydning i 1945.

Hjemmebanen, OKSon Park, var i 1980'erne hjemsted for fodbold på højeste niveau. I 1979 sikrede klubben for første gang nogensinde oprykning til divisionerne; dengang 3. division. I 1980 spillede de en forrygende sæson i blev nr. 2 i 3. division, og sikrede sig dermed oprykning til 2. division (landets næstbedste række) i første forsøg.

I dag råder klubben over 5 herre seniorhold, 4 old boys hold, 14 ungdomshold (U13-U19), 29 børnehold (U6-U12) samt 1 dame seniorhold og 4 pigehold (U12-U15) og har over 700 medlemmer.

Klubben er medlem af foreningen FBU.

Klubbens bestyrelse 
 Formand: Klavs Larsen
 Næstformand: Michael Johansen
 Kasserer: Michael Mai
 Bestyrelsesmedlem: Rune Dalsgaard
 Bestyrelsesmedlem: Carsten Hansen
 Bestyrelsesmedlem: Mads Eskesen

Eksterne henvisninger 
 OKS’ officielle hjemmeside
 Danmarksserien 2010/2011, pulje 2

Fodboldklubber under DBU Fyn
Kammeraternes Sportsklub
Wien (flod)

Wien er en flod, som løber gennem Østrigs hovedstad Wien. Den udspringer i den vestlige del af Wienerwald og udmunder i Donaukanalen.

Floden er 34 km lang, hvoraf 15 km er i byen Wien.

Flod
Floder i Østrig
Oppidum

Et oppidum (flertal: oppida) er det latinske navn på bosættelserne i et romersk administrationscentrum. 

Julius Cæsar beskrev de større jernalderbosætninger, han erobrede i Gallien som oppida, og begrebet bliver nu brugt om større tidligere romerske byer i Vest- og Centraleuropa. Mange oppida udviklede sig fra fort, der var højt beliggende, men ikke alle havde forsvarsfunktioner. Udviklingen af oppida var en milepæl i urbaniseringen af kontinentet. De var de første større bosættelser nord for Middelhavet, som kunne beskrives som byer. 

Cæsar påpegede, at hver gallisk stamme kunne have flere oppida, men ikke alle var lige vigtige. Det kan tyde på en vis form for hierarki. I de erobrede landområder fortsatte romerne med at bruge oppidaenes infrastruktur for at administrere imperiet, og mange af dem blev senere  romerske byer.

Byer og territorier i Romerriget
Frederik 3. (Tysk-romerske rige)

Friedrich III (født 21. september 1415 i Innsbruck, død 19. august 1493 i Linz) af huset Habsburg var kejser af det Tysk-romerske Rige. Han var gift med Eleonore Helena af Portugal, datter af den portugisiske konge Eduard 1. og hans hustru Eleonore af Aragonien.

Tysk-romerske kejsere
Personer fra Innsbruck
Stadttempel

Stadttempel ( bytempel eller bysynagoge) er den primære synagoge i Wien, Østrig. Den er beliggende i 1. bezirk (Innere Stadt), på Seitenstettengasse 4.

Synagogen blev konstrueret fra 1825 til 1826 af wienerarkitekten Joseph Kornhäusel i en neo-klassistisk stil. Det luxuriøse Stadttempel blev passet ind mellem husblokkene og dermed gemt fra direkte udsyn fra gaden. Dette skyldes en forordning udstedt af kejser Joseph II, hvori kun katolske helligdomme var tilladt en direkte tilgang fra gaderne. Denne placering redede rent faktisk synagogen fra total destruktion under Krystalnatten i november 1938, da nazisterne var bange for at hele blokken ville gå op i flammer. De andre 93 synagoger og jødiske bedehuse i Wien blev hårdt skadede eller totalt ødelagt. I august 1981 døde to mennesker efter at arabiske terrorister havde smidt håndgranater på synagogen. I dag er synagogen det primære tempel for det jødiske trossamfund i Wien med omkring 7.000 medlemmer.

Synagoger
Bygninger, konstruktioner og anlæg i Wien
Riyadus-Salihiin

Riyadus-Salikhin Reconnaissance and Sabotage Battalion of Chechen Martyrs RSRSBCM (også kendt som Sabotage and Military Surveillance Group of the Riyadh al-Salihin Martyrs,  Riyadh-as-Saliheen og 15 andre aliaser – "Riyadus-Salikhin" betyder "Martyrenes have") er en tjetjenskbaseret islamistisk/wahabittisk terrorgruppe oprettet af den nu afdøde Sjamil Basajev i 2002, med forbindelse til Osama bin Laden, al-Qaida og Taliban. Riyadus-Salikhin kæmper for et selvstændigt Tjetjenien og et islamisk kalifat over hele Kaukasus. Gruppen er enten en sammenlægning af eller udlægning af to andre tjetjenske terrorgrupper, begge også tidligere under Basajevs ledelse; Special Purpose Islamic Regiment (SPIR) og International Islamic Brigade (IIB).

Gruppen har taget ansvaret for en række terrorangreb, så som angrebet på de tjetjenske regeringsbygninger i i Grosnij i december 2002 (72+ døde), angrebet på et teater i Moskva i 2002 (170+ døde), selvmordangrebet på to russiske indenrigsfly i august 2004 (89 døde), et selvmordsangreb mod en undergrundsstation i Moskva i august 2004 (11 døde) og angrebet på en skole i den sydrussiske by Beslan i september 2004 (344+ døde).

Riyadus-Salihiin efter opfordring af Basajev var de første i Kaukasus til at gøre brug af kvindelige terrorister og af selvmordsterrorister – og ofte kombineret som kvindelige selvmordsterrorister (kaldet Shahidka). Regionen er ellers præget af den noget mildere sufitradition hvori dette er uhørt, men Riyadus-Salihiin er baseret på den fundamentalistiske saudiske wahabistiske udlægning af Islam – som oprindeligt er et fremmedelement i Kaukasus men efter Sovjetunionens sammenbrud er forsøgt indført af arabiske islamister.

Riyadus-Salikhin er opført på det amerikanske udenrigsministeriums liste over terrorgrupper (Patterns of Global Terrorism).

Tilintetgørelsen af Riyadus-Salikhins leder Sjamil Basajev i juli 2006 af russiske specialstyrker var en stort tilbageslag for gruppen, men den er fortsat med at eksistere og være en trussel.

Eksterne henvisninger 
 Terrorist Designation Under Executive Order 13224 Islamic International Brigade, Special Purpose Islamic Regiment, and Riyadus-Salikhin Reconnaissance and Sabotage Battalion of Chechen Martyrs, U.S. Department of State, 28. februar 2003 
 Chechen Terrorist Organizations: Statement of the Case ,U.S. Department of State, 28. februar 2003 
 The US list of Chechen terrorist organizations  
 The Riyadus-Salikhin Reconnaissance and Sabotage Battalion of Chechen Martyrs, Center for Defense Information, 24. juni 2003 
 Riyadus-Salikhin Reconnaissance and Sabotage Battalion of Chechen Martyrs (RSRSBCM) – profil, Bureau of Diplomatic Security 
 Riyad us-Saliheyn Martyrs' Brigade – profile, National Memorial Institute for the Prevention of Terrorism 

Terrorgrupper
Terrorangrebet i Beslan
Republikken Tjetjenien
Bent Normann Olsen

Bent Normann Olsen (født 1943) var overlærer og amtsrådsmedlem i Storstrøms Amt fra 1975 frem til 31. december 2006. 

Han blev i 1990 formand for udvalget for Teknik og Miljø i Storstrøms Amt, 1994-2002 formand for sundhedsudvalget og Det centrale Samordningsudvalg i Storstrøms Amt.

Var viceamtsborgmester fra 1982-1990 og igen fra 2002 til marts 2004, amtsborgmester fra 2004 til amtets nedlæggelse i forbindelse med Strukturreformen i 2007. Efter Strukturreformen blev Storstrøms Amt en del af Region Sjælland, hvori han blev næstformand.

Den politiske interesse går mange år tilbage. Han var formand for Den socialdemokratiske Fællesledelse i Rødby Kommune fra 1978 til 2003.

Han har to børn og er gift med overlærer Kirsten Ingemann Olsen.

Socialdemokrater fra Danmark
Skolefolk fra Danmark
Amtsborgmestre fra Danmark
Viceamtsborgmestre fra Danmark
Nigel Short

Nigel Short (født 1. juni 1965 i Leigh, Lancashire, England) er en britisk stormester i skak, som i 1992 vandt kandidatturneringen og kvalificerede sig til en match mod den regerende verdensmester i skak, Garry Kasparov, som han dog tabte til. Deres match i 1993 markerede bruddet mellem de to deltagere og verdensskakforbundet FIDE, idet de havde stiftet deres egen organisation i utilfredshed med de økonomiske vilkår, forbundet havde skaffet til matchen.

Biografi 
Nigel Short regnes for et af skakkens vidunderbørn. Han slog allerede som tiårig Viktor Kortsjnoj ved en af dennes opvisninger i simultanskak.

Nigel Short blev stormester som 19-årig, da han fik sin afgørende titelnorm i den danske turnering Vesterhavsturneringen i 1984. På det tidspunkt var han verdens yngste stormester.

Kandidat til verdensmesterskabet 
I 1985 kvalificerede han sig fra interzoneturneringen i Biel til den efterfølgende kandidatturnering, hvor han dog ikke havde den store succes. 

Også i 1987 og 1990 kvalificerede han sig til kandidatturneringen. I 1988 tabte han overraskende til landsmanden Jonathan Speelman i kvartfinalen, men fik tre år senere revanche mod denne ved at vinde efter ekstra partier i ottendedelsfinalen i 1991. Succesen fortsatte med sejr over Boris Gelfand i kvartfinalen, eksverdensmesteren Anatolij Karpov i semifinalen og hollandske Jan Timman i finalen. Dermed havde han kvalificeret sig til en titelmatch mod Kasparov.

Da FIDEs præsident, Florencio Campomanes, placerede VM-matchen i Manchester, var der ingen af de to deltagere, som havde godkendt det. I protest dannede de deres egen organisation Professional Chess Association og afviklede en match i London, sponsoreret af avisen The Times. FIDE redigerede med at slette de to spillere fra ranglisterne og afvikle en VM-match mellem Anatolij Karpov og Jan Timman, begge to spillere som Short havde besejret i kandidatturneringen. Dermed var verdensmestertitlen splittet mellem FIDEs titel og den "klassiske" verdensmestertitel, som Kasparov beholdt, da han slog Short.

Bøger 
 Forbes, Cathy: Nigel Short: Quest for the Crown, (Cadogan 1993)

Skakstormestre fra Storbritannien
Vindinge Boldklub

Vindinge Boldklub er beliggende på Skolevej 15, Vindinge, 5800 Nyborg. Klubben har både håndbold- og fodboldhold.

Vindinge Boldklub har et fodboldhold placeret i Fyns serie 1, og klubben er medlem af foreningen FBU.

Ekstern kilde/henvisning 
 Vindinge Boldklubs officielle hjemmeside
 S1 2007, pulje 1 

Fodboldklubber under DBU Fyn
Nyborg Kommune
Årslev Boldklub

Årslev Boldklub er beliggende på Kirkevej 14a, 5792 Årslev. Foreningen startede med at være en rideklub, men i 1939 blev den dannet som en egentlig boldklub. I 1976 fik Årslev et stadion, som blev taget i brug to år senere. Førhen havde klubben benyttet tre forskellige boldbaner.
Årslev Boldklub har i dag et hold, der er placeret i Fyns serie 1. Årslev BK er medlem af foreningen FBU.

Ekstern kilde/henvisning 
 Årslev Boldklubs officielle hjemmeside
 S1 2007, pulje 1 

Fodboldklubber under DBU Fyn
Faaborg-Midtfyn Kommune
Wienerkredsen

Wienerkredsen var en sammenslutning af videnskabsmænd og filosoffer i Wien, som udformede den logiske positivisme (også nypositivisme eller logisk empirisme). Fremtrædende medlemmer var Moritz Schlick (grundlægger), Rudolf Carnap, Kurt Gödel og Otto Neurath. Kredsen var aktiv i 1920'erne og 30'erne, selv om de ikke trådte frem offentligt før 1929. 

Wienerkredsen udgav fra 1930 tidsskriftet Erkenntnis, "erkendelse". Nazismens antiintellektuelle holdning førte til at den spredtes til mange lande, først og fremmest dog USA og Storbritannien.

Videnskabelige og historiske institutioner
Kredsen
Filosofi
The Commitments (film)

The Commitments er en musicalfilm fra 1991 omhandlende en gruppe irske musikere. Filmen har vundet kultstatus på grund af den heftige soul- og R&B inspirerede musik, der er det gennemgående tema i filmen, og – ikke mindst – på grund af Andrew Strongs stærke fortolkning af soul-klassikeren Mustang Sally.

Eksterne henvisninger 
 The Commitments på BritMovie 
 

Film fra 1991
Commitments, The
Amerikanske film fra 1991
Musicalfilm
Britiske film fra 1991
Film fra Irland
Elysion

Elysion (gr: Ἠλύσιον πεδίον, lat: Elysium og da: De Saliges Øer) er i den græske mytologi en forestilling om livet efter døden, som kan siges at være en slags parallel til Himlen i kristendommen. Det er den direkte modsætning til Tartaros.

Ifølge Pindar herskede titanen Kronos i Elysion, som han også gjorde i den græske urtid. Homer angiver, at Kronos styrer Elysion i fællesskab med Rhadamantys.

Gudernes yndlinge blev ført til Elysion, hvor evigt liv ventede dem. I modsætning til Hades og Tartaros lå Elysion ikke i underverdenen, men var nogle øer langt ude mod vest, på den anden side af Okeanos, et sted i Atlanterhavet.

Ifølge Hesiod var det heroerne, der af selveste Zeus blev vist den ære at blive skænket det evige liv i Elysion.

Elysion er i sin latiniserede form Elysium gået ind i det danske sprog, hvor det benyttes i overført betydning for et idyllisk og lykkeligt land.

Referencer

Eksterne henvisninger 

 

Græsk mytologi
Fiktive steder
Forestillinger om himlen
Retskrivningsreformen i 1948

Retskrivningsreformen i 1948 var en gennemgribende reform af retskrivningsreglerne for dansk. Den blev vedtaget d. 22. marts 1948, hvorefter den trådte i kraft d. 1. april 1948 under navnet Bekendtgørelse om ændringer i retskrivningen. Initiativtageren var undervisningsminister Hartvig Frisch.

Retskrivningsreformen var ganske kort og indeholdt kun fem paragraffer, hvoraf de faglige var:
 Navneord (substantiver) blev ændret sådan, at alle egennavne (proprier) skulle have stort begyndelsesbogstav, mens alle fællesnavne (appellativer) skulle have lille begyndelsesbogstav.
 Bolle-å indførtes i alle nordiske ord inkl. egennavne (proprier) bortset fra personnavne.
 Mådesudsagnsordene (modalverberne) i datid "kunde, skulde, vilde" blev ændret til "kunne, skulle, ville".

Brugen af lille begyndelsesbogstav for navneord var til dels en reaktion på Besættelsen, siden tyske navneord staves med stort, og man på grund af tyskfjendtlighed valgte at gå væk fra dette. Dog havde navneord med lille begyndelsesbogstav rødder helt tilbage i 1700-tallet, og var blandt andet populær i højskolebevægelsen, der også gik ind for bolle-å. Ændringerne ved mådesudsagnsord blev gennemført, fordi ordene hidtil var stavet forskelligt i datidsform og i infinitiv, og dette skabte en del forvirring. Indtil 1948 var datidsformerne kunde, skulde, vilde og infinitiv kunne, skulle, ville. Efter 1948 er datids- og infinitivformerne ens: kunne, skulle, ville. 

Reformen gjaldt fra 1. april 1948, men blev først inkluderet i Retskrivningsordbogen fra 1955.

Se også
Navneord#Retskrivning
Retskrivning
Reform af retskrivning på andre sprog:
Svensk retskrivningsreform 1906
Den franske retskrivning af 1990
Tysk retskrivningsreform 1996

Kilder

Eksterne henvisninger 
 Retskrivningsreformen af den 22. marts 1948

Dansk sprog
Retskrivning
Reformer
Absolute Disco

Absolute Disco er et dansk opsamlingsalbum udgivet 26. marts 2007 af NOW Music i serien af Absolute-albums. Albummet er en 3-cd bestående af nogle af alle tiders største disco hits fra 70'erne og 80'erne.

Spor

Cd 1 

 Sister Sledge : "We Are Family"
 Gloria Gaynor : "I Will Survive"
 Earth Wind & Fire : "September"
 Diana Ross : "Upside Down"
 ABBA : "Dancing Queen"
 La Belle : "Lady Marmelade"
 Kool & the Gang : "Get Down on It"
 Odyssey : "Going Back To My Roots"
 Dan Hartman : "Relight My Fire"
 Ottawan : "D-I-S-C-O"
 Gibson Brothers : "Que Sera Mi Vida"
 Sylvester : "Do You Wanna Funk"
 Rufus & Chaka Khan : "Ain't Nobody"
 The Jacksons : "Blame it On The Boogie"
 Donna Summer : "I Feel Love"
 Hot Chocolate : "You Sexy Thing"
 Whispers : "And The Beat Goes On"
 KC and the Sunshine Band : "Shake Your Booty"
 Miquel Brown : "So Many Men, So Little Time"
 Baccara : "Yes Sir, I Can Boogie"
 Van McCoy & The Soul City Symphony : "The Hustle"

Cd 2 

 Chic : "Le Freak"
 Boney M : "Daddy Cool"
 Weather Girls : "It's Raining Men"
 Donna Summer : "Hot Stuff"
 Patrick Hernandez : "Born To Be Alive"
 Anita Ward : "Ring My Bell"
 Imagination : "Just An Illusion"
 Wild Cherry : "Play That Funky Music"
 The Emotions : "Best Of My Love"
 Amii Stewart : "Knock On Wood"
 Rick James : "Superfreak"
 Alicia Bridges : "I Love The Nightlife"
 Dennis Edwards : "Don't Look Any Further"
 Yvonne Elliman : "If I Can't Have You"
 Kelly Marie : "Feels Like I'm In Love"
 Patrice Rushen : "Forget Me Nots"
 Rose Royce : "Car Wash"
 Natalie Cole : "This Will Be (An Everlasting Love)"
 The Gap Band : "Oops Upside Your Head"
 The Real Thing : "Can You Feel The Force?"
 Peaches & Herb : "Shake Your Groove Thing"
 Thelma Houston : "Don't Leave Me This Way"

Cd 3 

 KC and the Sunshine Band : "That's The Way (I Like It)"
 Kool & the Gang : "Celebration"
 Pointer Sisters : "I'm So Excited"
 Village People : "Y.M.C.A."
 Irene Cara : "Fame"
 Chaka Khan : "I'm Every Woman"
 Earth Wind & Fire : "Boogie Wonderland"
 Lips Inc. : "Funkytown"
 The Trammps : "Disco Inferno"
 Gibson Brothers : "Cuba"
 The Jacksons : "Can You Feel It"
 Barry White : "You're The First, The Last, My Everything"
 The Brothers Johnson : "Stomp"
 Diana Ross : "I'm Coming Out"
 Candi Staton : "Young Hearts Run Free"
 Tina Charles : "I Love To Love"
 Sister Sledge : "Lost In Music"
 Evelyn Thomas : "High Energy"
 Edwin Star : "Contact"
 Gloria Gaynor : "Never Can Say Goodbye"

Trivia 
Sange fra en foreløbig trackliste forud for udgivelsen:
 Grace Jones : "Pull up to the Bumper"
 Village People : "Go West"
 Heatwave : "Boogie Nights"
 Ottawan : "Hands Up"
 Irene Cara : "Flashdance... What a Feeling"
 Tavares : "More Than A Woman"
 Hot Chocolate : "Every 1's A Winner"
 ABBA : "Gimme! Gimme! Gimme! (A Man After Midnight)"
 The Nolan Sisters : "I'm In The Mood For Dancing"

Eksterne henvisninger 
 Absolute Disco front- og backcover

Noter 

Disco
Album fra 2007

sv:Absolute#Övriga album utgivna i serien Absolute
Palle Vibe

Palle Vibe er en dansk idéforfatter, videnskabsskribent og foredragsholder. Født 1952 som søn af grønlandsforskeren Christian Vibe, især kendt for flytningen af moskusokser fra Østgrønland til Vestgrønland samt mærkning af isbjørne, og sangpædagog og portrætmaler Grete Vibe. Palle Vibe, der er uddannet tekstforfatter, har til dato skrevet, oversat og været konsulent på hen ved 25 fagudgivelser og har desuden medvirket i flere radio- og tv-udsendelser.

Han udsendte i efteråret 1978 den okkulte kultgyser "Oiufaels Bog", der i 2007 blev genudgivet i udvidet udgave under titlen "Oriuagors profeti", på engelsk: "Oriuagor - The One who Waits". Hans nyeste roman "Livets Brud"  blev udsendt i starten af 2009. Og i 2011 udgav Palle Vibe fagbogen "Lav en Demo", der hjælper alle til nemt og enkelt at producere den musikdemo, der bedst kan præsentere deres talent.

I 2015 udgav Palle Vibe den anmelderroste "Som ulve er færrest og får er flest", der er en lille satire om det vanskelige parforhold i en verden af ulve og får. Vibe producerer også cd-serien "Naturens Melodi"  med skandinaviske naturlyde og som aktiv musiker desuden cd-albummet "8 helt naturlige hits" , hvor let popmusik og naturlyde er blandet på en helt ny måde. Palle Vibe spiller også keyboard i sit eget 60-coverband. Han bor med sin kone, Gunhild, i Farum.

Kilder

Eksterne henvisninger 
 Palle Vibes hjemmeside

Faglitterære forfattere fra Danmark
Dansksprogede forfattere fra Danmark
Absolute Christmas 2006

Absolute Christmas 2006, kompilation i serien Absolute Christmas udgivet i 2006.

Spor

Disc 1 

 Queen – "Thank God It's Christmas" 
 Sanne Salomonsen og Nikolaj Steen – "Vi Lover Hinanden" 
 Gasolin – "Endelig Jul Igen" 
 Wham! – "Last Christmas" 
 Martin Brygmann & Sarah West – "Jul I Valhal" 
 Mel & Kim – "Rockin Around The Christmas Tree" 
 Otto Brandenburg – "Søren Banjomus" 
 Chris Rea – "Driving Home For Christmas" 
 Drengene fra Angora – "Jul I Angora" 
 Flemming "Bamse" Jørgensen – "Jul På Vimmersvej" 
 José Feliciano – "Feliz Navidad" 
 Fenger & Helmig – "Når Sneen Falder" 
 Diana Ross & The Supremes – "Santa Claus Is Coming To Town" 
 Jackson 5 – "Little Drummer Boy" 
 Lars Lilholt – "Lad Julen Vare Længe" 
 Bing Crosby – "White Christmas" 
 Peter Sommer – "Fra Mig Til Dig" 
 Usher – "This Christmas" 
 ABBA – "Happy New Year"

Disc 2 

 John Lennon & Yoko and The Plastic Ono Band with The Harlem Community Choir – "Happy Xmas (War Is Over)" 
 Julie & Martin Brygmann – "Jesus & Josefine" 
 Slade – "Merry Xmas Everybody" 
 MC Einar – "Jul Det' Cool" 
 Band Aid – "Do They Know It's Christmas Time" 
 Juice / S.O.A.P. / Christina feat. Remee – "Let Love Be Love"
 Cliff Richard – "Mistle Toe & Wine" 
 Elton John – "Step Into Christmas" 
 Gasolin – "Dejlig Er Jorden" 
 Kylie Minogue – "Santa Baby" 
 Martin Brygmann – "Lokes Rapsody" 
 Diskofil – "Til Julebal I Nisseland" (Bodil Kjærs Plagiat Mix) 
 Ella Fitzgerald – "Frosty The Snow Man" 
 Shu-bi-dua – "Den Himmelblå" 
 Elvis Presley – "I'll Be Home For Christmas" 
 Gnags – "Julesang" 
 The Raveonettes – "The Christmas Song" 
 Shakin' Stevens – "Merry Christmas Everyone"

Eksterne henvisninger 
 Absolute Christmas 2006 front- og backcover

2006
Album fra 2006

sv:Absolute#Övriga album utgivna i serien Absolute